  Виталий Пронин  Удмурт кун университет ялэ инсьӧрэз тодонъя визь-сынан. Ӵошатсконлэсь радлыксэ шедьтыны луоз татысь:  https://goo.gl/jaPtvT. Нош 22-тӥ куартолэзе визьсынанын вормисьёс зэмос космонавтэн пумиськозы. Ижкаре со вуоз инсьӧрлы сӥзем Арнялэн ужаз пыриськыны.Та арня куспын, 22-тӥысен 25-тӥ куартолэзёзь, УдГУ-ысь, Медициная академиысь но Удмуртиысь заводъёсысь ӧнерчиос инсьӧрен герӟаськем ужпумъёсты эскерозы.Туннэ нуналлы МКС-ын (Международная космическая станция) ог 150 пала эскеронъёс ортчо. Тросэз соос сярысь уг тодо. Озьы ик уг тодо, та эскеронъёсы УдГУ-ысь, Медициная академиысь, ИжГТУ-ысь но ӧнерчиос пырисько шуыса. Та арня куспын вань мылкыд карисьёслэн  МКС-ын ортчись куд-ог эскеронъёсын тодматскемзы луоз.Ужрадэз радъяло Ижкарысь Удмурт кун университет (УдГУ) но Королёв карысь Машинаосты лэсьтонъя научно-исследовательской институт (ЦНИИМаш).Наталия Самсонова  